CELEX: 62008CN0243
Language: et
Date: 2008-06-02 00:00:00
Title: Kohtuasi C-243/08: Eelotsusetaotlus, mille esitas Budaörsi Városi Bíróság (Ungari Vabariik) 2. juunil 2008 . aastal — Pannon GSM Zrt. versus Erzsébet Sustikné Győrfi

27.9.2008   
            
            
               ET
            
            
               Euroopa Liidu Teataja
            
            
               C 247/2
            
         Eelotsusetaotlus, mille esitas Budaörsi Városi Bíróság (Ungari Vabariik) 2. juunil 2008. aastal — Pannon GSM Zrt. versus Erzsébet Sustikné Győrfi
   (Kohtuasi C-243/08)
   (2008/C 247/03)
   Kohtumenetluse keel: ungari
   Eelotsusetaotluse esitanud kohus
   Budaörsi Városi Bíróság
   Põhikohtuasja pooled
   
      Hageja: Pannon GSM Zrt.
   
      Kostja: Erzsébet Sustikné Győrfi
   Eelotsuse küsimused
   
               1.
            
            
               Kas nõukogu 5. aprilli 1993. aasta direktiivi 93/13/EMÜ (1) ebaõiglaste tingimuste kohta tarbijalepingutes artikli 6 lõige 1 — mille kohaselt liikmesriigid sätestavad, et ebaõiglased tingimused lepingus, mille müüja või teenuste osutaja on oma siseriiklike õigusaktide alusel tarbijaga sõlminud, ei ole tarbijale siduvad — on tõlgendatav nii, et teenuseosutaja poolt kohaldatav ebaõiglane tingimus ei ole käsitletav tarbijale mittesiduvana mitte ipso iure, vaid ainult siis, kui tarbija esitab sellekohase nõude ja ebaõiglane tingimus tulemuslikult vaidlustatakse?
            
         
               2.
            
            
               Kas 5. aprilli 1993. aasta direktiivis 93/13/EMÜ tagatud tarbijakaitse nõuab, et siseriiklik kohus teeks omal algatusel, sellekohase nõude ja lepingutingimuse ebaõiglasele olemusele tugineva vaidlustamise puudumisel — sõltumata menetluse liigist (hagimenetlus või hagita menetlus) – otsuse temale esitatud lepingutingimuse ebaõiglase olemuse kohta ning uuriks nii ka oma pädevuse kontrollimise käigus omal algatusel teenuseosutaja kohaldatavat tingimust?
            
         
               3.
            
            
               Juhul kui vastus teisele küsimusele on jaatav, siis milliseid asjaolusid peab siseriiklik kohus selle kontrolli käigus arvesse võtma ja kaaluma?
            
         
      (1)  Nõukogu 5. aprilli 1993. aasta direktiiv 93/13/EMÜ ebaõiglaste tingimuste kohta tarbijalepingutes (EÜT L 95, lk 29; ELT eriväljaanne 15/02, lk 288).